cyanic-selkie/wikianc huggingface dataset:
Կոգոշիմա (քաղաք)
Տնտեսություն
Կոգոշիման քաղաք է, որտեղ գերակշռում են տնտեսության երրորդական հատվածի ձեռնարկությունները, հատկապես մեծածախ և սպասարկող ձեռնարկությունները։ Քաղաքում կան շատ փոքր և միջին բիզնես։ Արդյունաբերությունների շարքում առավել եկամտաբեր է սննդի արդյունաբերությունը, մասնավորապես՝ մսի և ծովամթերքի արտադրությունը։ Զարգացած են նաև փայտամշակման, պղպեղի և թղթի, տեքստիլ և քիմիական արդյունաբերությունները։ Արդյունաբերական ձեռնարկությունների մեծ մասը կենտրոնացած են քաղաքի ափամերձ գոտում։ Կոգոշիմայում զարգացած են նաև ավանդական արհեստները, ինչպիսիք են՝ սպունգի, բամբուկի և թիթեղյա իրերի արտադրությունը։
Կոգոշիմայի տնտեսության մեջ կարևոր դերը պատկանում է գյուղատնտեսությանը, չնայած դրանում աշխատող մարդկանց թիվը կայունորեն նվազում է։ Քաղաքային արվարձանների բնակիչները աճեցնում են բրինձ, քաղցր կարտոֆիլ, բանջարեղեն, շաքարեղեն, ցիտրուսային մրգեր, թեյ և ծխախոտ։
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի նավահանգստային բնակավայրեր
Ազնաևո (գյուղ, Բիժբուլյակսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Բուզովայա Պասկովկա (գյուղ, Պոլտավայի շրջան)
Բուզովայա Պասկովկա (Бузова Пасківка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Բուզովայա Պասկովկա գյուղում բնակվում էր 83 մարդ։
Դիբրովա (գյուղ, Մալինի շրջան)
Դիբրովա (Діброва), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1750 թվականին։
2001 թվականի տվյալներով Դիբրովա գյուղում բնակվում էր 448 մարդ։ Բնակավայրը զբաղեցնում է 2723 կմ² տարածք։ Բնակչության խտությունը կազմում էր 164,52 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Մալինի շրջանի բնակավայրեր Կատեգորիա:Ուկրաինայի գյուղեր Կատեգորիա:1750 թվականին հիմնադրված բնակավայրեր
Դեկան (նյութ)
Դեկան(ն-դեկան), օրգանական միացություն ալկանների դասից։
Կիրառություն
Դեկանները պարունակվում են բենզինային ֆրակցիաներում։ Օգտագործվում է թեթև կերոսինում։
Իզոմերներ
Դեկանն ունի 75 կառուցվածքային իզոմեր։
Ծանոթագրություններ
Կատեգորիա:Ալկաններ
Վեսնիններ
Վեսնիններ, խորհրդային ճարտարապետներ, եղբայրներ։ Ստեղծագործել են համատեղ։
Լեոնիդ Ալեքսանդրովիչ Վեսնին
Լեոնիդ Ալեքսանդրովիչ Վեսնին (նոյեմբերի 28(դեկտեմբերի 10),1880, Նիժնի Նովգորոդ -հոկտեմբերի 8, 1933, Մոսկվա), սովորել է Պետերբուրգի Գեղարվեստի ակադեմիայում (1901-1909) Լ․ Ն․ Բենուայի մոտ։ Մոսկվայի բարձրագույն տեխնիկական ուսումնարանի (1923-1931) և Մոսկվայի ճարտարապետության ինստիտուտի (1932-1933) պրոֆեսոր։ Ժամանակակից ճարտարապետների միավորման՝ ՕՍԱ-ի անդամ (1925 թվականից)։ Պարգևատրվել է Աշխատանքային կարմիր դրոշի շքանշանով։
Վիկտոր Ալեքսանդրովիչ Վեսնին
Վիկտոր Ալեքսանդրովիչ Վեսնին (մարտի 28, (ապրիլի 9),1882, Յուրևեց, այժմ՝ Իվանովի մարզում-սեպտեմբերի 17,1950, Մոսկվա), սովորել է Պետերբուրգի քաղաքացիական ինժեներների ինստիտուտում (1901-1912)։ ՕՍԱ-ի անդամ (1925 թվականից)։ ԽՍՀՄ 1-ին և 2-րդ գումարումների Գերագույն խորհրդի դեպուտատ։ ԽՍՀՄ ԳԱ ակադեմիկոս (1943)։ ԽՍՀՄ ճարտարապետական ակադեմիայի առաջին պրեզիդենտը (1939-1949)։ Խորյրդային ճարտարապետների միության պատասխանատու քարտուղար (1939-1949), Մոսկվայի բարձրագույն տեխնիկական ուսումնարանի (1923-1931) և Վխուտեմաս-Վխուտեինի (1921-1930) պրոֆեսոր։ Պարգևատրվել է Լենինի և 3 այլ շքանշաններով։
Ալեքսանդր Ալեքսանդրովիչ Վեսնին
Ալեքսանդր Ալեքսանդրովիչ Վեսնին (մայիսի 16(28),1883, Յուրևեց -նոյեմբերի 7,1959, Մոսկվա), սովորել է Պետերբուրգի քաղաքացիական ինժեներների ինստիտուտում (1901-1912)։ ՕՍԱ-ի նախագահ (1925-1931), «Սովրեմեննայա արխիտեկտուրա» («Современная архитектура») ամսագրի պատասխանատու խմբագիր (1926-1930)։ Դասավանդել է Մոսկվայի Վխուտեմաս-Վխուտեինում (1921-1930) և Մոսկվայի ճարտական ինստիտուտում (մինչև 1936)։ ԽՍՀՄ շինարարության և ճարտարապետության ակադեմիայի պատվավոր անդամ (1956-1959)։ Պարգևատրվել է Աշխատանքային կարմիր դրոշի շքանշանով։
Վեսնինների աշխատանքները
Վեսնինների մինչհեղափոխական ժամանակաշրջանի գործերից ուշագրավ են ռուս, կլասիցիզմի ճարտարապետության ոգով ոճավորված մենատները (օրինակ, Սիրոտկինի տունը, 1913, Գորկիում, այժմ՝ Գեղարվեստի թանգարան), կարկասային, ապակեպատ մեծ մակերեսներով գրասենյակային, առևտրական և արդրական շենքերը (օրինակ, Մոսկվայի Կուզնեցկի մոստ փողոցի վրայի բանկը, 1913)։ Խորհրդային իշխանության առաջին տարիներին Վեսնինները (աշխատել են առանձին-առանձին) հանդես են եկել հասարակության կենսական պահանջները բավարարելուն նպատակաուղղված ճարտարապետական բնագավառում (բանվորների համար նոր տիպի տների՝ Լեոնիդ Վեսնինի նախագծերը, Վիկտոր Վեսնինի արդ․ կառույցները)։ Վեսնինների ստեղծագործության մեջ ճարտարապետական գեղարվեստական ձևաստեղծման գործում մեծ դեր են ունեցել նաև Ալեքսանդր Վեսնինի աշխատանքները թատրոնում (ավանդական դեկորացիաների փոխարեն՝ բազմահարկ, ցանցկեն կոնստրուկցիաներով ճարտարապետական ծավալներ շարժընթաց տարրերով՝ վերելակներ, անիվներ, փոխարկիչներ)։
Վեսնինների նախագծերը
1923 թվականից Վեսնինները համատեղ ստեղծել են նախագծեր, որոնք ուղենիշ են դարձել խորհրդային ճարտարապետության զարգացման համար։ 1925 թվականից եղել են կոնստրուկտիվիզմի առաջատարները։ 1920-ական թվականների սկզբին Վեսնիններն ավելի մեծ ուշադրություն են դարձրել նոր կոնստրուկցիաների ու նյութերի գեղագիտական հնարավորությունների դրսևորմանը, որը թույլ էր տալիս խուլ պատերը փոխարինել ապակեպատ կարկասով (մրցույթային նախագծեր Մոսկվայի համար Աշխատանքի պալատ, 1923, «Լենինգրադսկայա՝ պրավդա» («Ленинградская правда») թերթի մոսկովյան բաժանմունքի շենքը, 1924 և այլն)։ 1920-ական թվականների 2-րդ կեսի գործերի ճարտ․ ձևերում դրսևորվել է հիմնականում նրանց ֆունկցիոնալ նշանակությունը։ Լայնորեն կիրառվել է տաղավարային կոմպոզիցիան, կառույցը կազմված էր միջանցքներով ու անցումներով միմյանց կապված, նշանակությամբ տարբեր մասնաշենքերից, որը հնարավորություն էր տալիս շենքը տարբեր կողմերից ընկալել նոր ռակուրսներով, ծավալների ու տարածությունների նոր հարաբերակցությամբ (Բաղ․ տաժանակրորդների ընկերության նախկին տունը, 1931-1934, Մոսկվա, այժմ՝ Կինոդերասանի տուն, բանվորական ակումբներ Բաքվում, 1928-1932, մշակույթի պալատ Մոսկվայում, 1-ին հերթը՝ 1930-1934, այժմ՝ Ի․ Ա․ Լիխաչովի անվան ավտոգործարանի մշակույթի պալատ)։ Այս շրջանի լավագույն կառույցներից են նաև՝ հանրախանութ Կրասնայա Պրեսնյայում (1927, Մոսկվա), Դնեպրի հէկ (1927-1932)։
1932 թվականից հետո Վեսնինների ստեղծած նախագծերում արտահայտվել է անցյալի դասական ավանդույթների կիրառման՝ խորհրդային ճարտարապետության համար ընդհանուր ուղղվածությունը։
Կատեգորիա:Խորհրդային ճարտարապետներ
Ֆոմինկա (Միլլերովսկի շրջան)
Կատեգորիա:Ռոստովի մարզի Միլլերովսկի շրջանի բնակավայրեր Կատեգորիա:Ռուսաստանի խուտորներ
Մետաքսաոլորում
Մետաքսաոլորում, մետաքսահումքից ոլորված մետաքսի պատրաստման տեխնոլոգիական պրոցեսների համախումբ։ Ըստ կառուցվածքի տարբերում են պարզ, բարդ և ձևավոր ոլորքի մետաքս։ Մետաքսաոլորման ժամանակ մետաքսահումքի կծիկները թրջում են օճառաճարպային էմուլսիայի մեջ, որից հետո քամում են, հարթում և չորացնում։ Այնուհետև կծիկները քանդում են փաթաթիչ մեքենաների օգնությամբ և հեռացնում թելերի արատավոր մասերը։ Ավելի հաստ թել ստանալու համար կատարում են մի քանի թելերի միահյուսում, որն ապահովում է թելի ամրությունը հետագա ոլորման ժամանակ։ Վերջինս կատարվում է հարկային կամ օղակավոր ոլորիչ մեքենաներով։ Ետոլորումից խուսափելու համար թելերը մշակում են գոլորշիով։ Ոլորված մետաքսը սովորաբար ստանում են տարբեր ոլորքի (50-ից 3000 ոլորք 1/t-ի վրա) մի քանի (2-5) թելերից։
Կատեգորիա:Արտադրություն
(9699) Բաումհաուեր
(9699) Բաումհաուեր (Baumhauer), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,631402 ա. մ., առավելագույնը մոտենում է 2,0497 ա. մ. հեռավորության վրա և հեռանում 3,2131 ա. մ. ։ Արեգակի շուրջ մեկ ամբողջական պտույտ է կատարում 1559,12 երկրային օրվա ընթացքում, իր ուղեծրով շարժվելով միջինում 0,2309 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,69° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թոնի Ալեգբե
Էնթոնի Բենսոն Ալեգբե (Tony Alegbe, ), նիգերիացի ֆուտբոլիստ, պաշտպան։
Կարիերա
Ալեգբեն սկսել է կարիերան 1999 թվականին նիգերիական «Շուտինգ Ստարզ» ֆուտբոլային ակումբում։ 2001 թվականին գնացել է Ուկրաինա, որտեղ սկսել է խաղալ «Մետալուրգ», «Կրավբաս», «Կարպատներ» ֆուտբոլային ակումբներում։ Հայրենի երկիր վերադառնալուց հետո պայմանագիր է ստորագրել «Վիկի Տուրիստս» ֆուտբոլային ակումբի հետ ։ Տուրիստսում խաղացել է մեկ մրցաշրջան։
Ազգային հավաքական
Ալեգբեին առաջին անգամ կանչեցին հավաքական 2002 թվականի նոյեմբերի 1-ին ։
Արտաքին հղումներ
Կատեգորիա:Նիգերիացի ֆուտբոլիստներ‎ Կատեգորիա:Ֆուտբոլի պաշտպաններ Կատեգորիա:Նիգերիայի հավաքականի ֆուտբոլիստներ
Բադ Նաուհայմ
Բադ Նաուհայմ (Bad Nauheim), քաղաք Գերմանիայում, Մայնի Ֆրանկֆուրտից 38 կմ հյուսիս, Ուզա գետի ափին։
Կլիմա
Կլիման չափավոր է (հունվարի միջին ջերմաստիճանը - 0,4 °C Է, հուլիսինը՝ 18,5 °C), տարեկան տեղումները՝ մոտ 700 մմ։
Բուժիչ միջոցներն են՝ ածխաթթվային, երկաթային, քլորիդ֊նատրիումային աղբյուրները, ցեխաբուժությունը, խաղողաբուժությունը։ Բուժվում են սիրտ-անոթային, շարժողության, կենտրոնական և ծայրամասային նյարդային համակարգերի, գինեկոլոգիական, վերին շնչառական, ստամոքսաաղիքային ուղիների, լյարդի և լեղուղիների քրոնիկական հիվանդություններով և նյութափոխանակության խանգարումներով տառապողները։
Ծանոթագրություններ
Կատեգորիա:Գերմանիայի քաղաքներ
(1816) Լիբերիա
(1816) Լիբերիա (Liberia), աստերոիդ աստերոիդների հիմնական գոտում։ Հայտնաբերվել է 1936 թվականի հունվարի 29-ին Սիրիլ Ջեքսոնի կողմից Յոհանեսբուրգում ։
Միջին հեռավորությունը Արեգակից կազմում է 2,339161 ա. մ., առավելագույնը մոտենում է 1,8299 ա. մ. հեռավորության վրա և հեռանում 2,8484 ա. մ. ։ Արեգակի շուրջ մեկ ամբողջական պտույտ է կատարում 1306,74 երկրային օրվա ընթացքում, իր ուղեծրով շարժվելով միջինում 0,275495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,13° անկյուն։
Արտաքին հղումներ
Կատեգորիա:1936 թվականին հայտնաբերված աստղագիտական մարմիններ Կատեգորիա:Սիրիլ Ջեքսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գրողի բողոքը
Պատմություն
«Գրողի բողոքը» հոդվածը տպագրվել է 1902 թվականի մարտ 17-ին «Տարազ» շաբաթաթերթի № 10-ի 72-րդ էջում։ Ապա հոդվածը որոշ կրճատումներով տպագրվել է Երևանում 1935 թվականին տպագրված, Նվարդ Թումանյանի կազմած և խմբագրած «Թումանյանը քննադատ» գրքի 89-90-րդ էջերում։ Այնուհետև հրատարակվել է Հովհաննես Թումանյանի «Երկերի ժողովածու վեց հատորով» (1940-1959 թվականներ) շարքի 4-րդ հատորի 76-77-րդ էջերում։
Թումանյանի «Երկերի ժողովածու»-ի 6-րդ հատորում արտատպվել է «Տարազ» շաբաթաթերթից։
Ծանոթագրություններ
Կատեգորիա:Հովհաննես Թումանյանի հոդվածներ
Նորիջ
Նորիջ (Norwich, ( կամ }} ), Նորլֆոլկ կոմսության գլխավոր քաղաքը (Արևելյան Անգլիա)։ Տեղակայված է մոտավորապես 160 կմ հյուսիս-արևելք Լոնդոնից Ուենսամ գետի վրա։ Բնակչությունը՝ 129 500 մարդ (2006)։
Ոչ մի տեղեկություն չկա այն մասին, որ քաղաքի տարածքը բնակեցված է եղել մինչև սաքսերի ներխուժումը, ովքեր 7-րդ դարում հիմնադրեցին Նորվիչ ( արևելյան բնակավայր) գյուղը, որն ավերվեց 1004 թվականին դանիացիների կողմից։ Առաջին քաղաքային կանոնադրությունը վերաբերում է 1158 թվականին։
Դարի կեսերին Նորիջը համարվում էր նահանգային Անգլիայի ամենածաղկուն քաղաքներից մեկը։ Այն տեղակայված էր Բրիստոլ և Իյորք քաղաքների երկայնքով։ Քաղաքում և շրջակայքում մեծ մասամբ բրդի գործարաններ էին, որտեղ աշխատում էին ֆլամանդացիները, որոնք եկել էին նորֆոլկ 1336 թվականին Էդուարդ 3-րդ թագավորի հրամանով։ Իսպանական հեղափոխության ժամանակ ավելացավ տարագիր իսպանացիների մուտքը Իսպանական Նիդերլանդներից, այդ պատճառով 1579 թվականին Նորիջի 16 հազար բնակչությունից յուրաքանչյուր երրորդը օտարերկրացի էր։
Այդ տարիներին տնտեսական հզոր սյուներ էին համարվում բազմաթիվ հինավուրց եկեղեցինրը (նրանցից պահպանվել են մոտավորապես երեսունը) և նախադռները, որոնք կառուցվել են 15-րդ դարում Ֆլանդրիայի նմանատիպ կառույցների նմանողությամբ։ Նորիջի Սուրբ Երրորդության տաճարը կառուցվել է նորմանների գրավումից անմիջապես հետո, ինչի մասին վկայում են ճարտարապետական որոշ հորինվածքներ, որոնք շատ նման են Արևելյան Ֆրանսիայի հռոմեական տաճատներին։ Պարզ Արկադային-կուլատրը (ամենամեծը երկրում) և 16-րդ դարի քարե ծայրաձողը (ամենամեծը Անգլիայում, բարձրությունը 96 մ) գոթական ոճի ցայտուն արտահայտությունն են։ 12-րդ դարում Նորվիչի պալատում տեղակայված տեղական թանգարանը, հատկապես հարուստ էր Նորիջյան դպրոցի նկարչների նկարներով (19-րդ դարի սկիզբ)։
Սպորտ
«Նորվիչ Սիթի» ֆուտբոլային ակումբը հիմնադրվել է Նորիջում, գործում է Անգլիայի պրեմիեր լիգայում։
Քույր քաղաքներ
Նորիջը համարվում է ներքոհիշյալ քաղաքների քույր քաղաքը։
Տագամիիսա (գյուղ, Տառվաստու շրջան)
Տագամիիսա (Tagamõisa), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 27 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Տառվաստու շրջանի բնակավայրեր Կատեգորիա:Էստոնիայի գյուղեր
Էլեկտրոնային փողերի ասոցիացիա
Էլեկտրոնային փողերի ասոցիացիա առևտրային կազմակերպություն, ներկայացնում է էլեկտրոնային փողի թողարկողներին Եվրոպայում։
Պատմություն
Էլեկտրոնային փողերի ասոցիացիան (EMA) հիմնադրվել է 2001 թվականի հոկտեմբերին էլեկտրոնային փողի թողարկողների կողմից՝ արդյունաբերության շահերը ներկայացնելու համար։ Խումբը մասնակցել է կարգավորող աշխատանքային խմբին, որը ստեղծվել է ի պատասխան Մեծ Բրիտանիայի կառավարության խորհրդատվության՝ էլեկտրոնային փողերի հրահանգի իրականացման վերաբերյալ։ Այնուհետև խումբը պաշտոնապես վերափոխվեց EMA-ի, և նրա իրավասությունը տարածվեց արդյունաբերության համար ընդհանուր հետաքրքրություն ներկայացնող հարցերի վրա։ Ֆինանսական ծառայությունների գրասենյակը (այժմ փոխարինվել է ֆինանսական վերահսկողության գրասենյակ) առաջարկել է ասոցիացիային մշակել արդյունաբերության համար լավագույն փորձի օրենսգիրք, որը հաշվի է առնում գործառնական և ոչ գործառնական ռիսկերը և ստեղծում է նվազագույն ստանդարտ, որը կարող է ընդունվել թողարկողների կողմից՝ անկախ տեխնոլոգիայից կամ շուկայի առաջարկից։
Դերակատարություն
Էլեկտրոնային փողի ասոցիացիան (EMA) առևտրային կազմակերպություն է էլեկտրոնային փող թողարկողների և նորարարական վճարային ծառայություններ մատուցողների համար, ներառյալ վճարային հաստատությունները, բանկերը և վճարային սխեմաները ։ Այն մասնակիցներին տրամադրում է ֆորում՝ փոխանակելու իրենց փորձը և փորձագիտական գիտելիքները նոր վճարման միջոցների վրա ազդող հարցերի վերաբերյալ։ Ընկերությունը մասնակցել է մի քանի եվրոպական դիրեկտիվների, կանոնակարգերի և վճարումների հետ կապված օրենսդրության շուրջ բանակցություններին։ Ասոցիացիան աշխատում է օրենսդրության համապատասխանության և հաճախորդների սպասարկման ոլորտում ոլորտային լավագույն փորձի զարգացման ուղղությամբ։
Կառուցվածք
Էլեկտրոնային փողերի ասոցիացիան նիստեր է անցկացնում և իր որոշումները կայացնում լիագումար նիստում։ Բոլոր անդամներն ունեն հավասար ձայնի իրավունք քննարկումներում, ասոցիացիայի գործունեության մեջ և որոշումների կայացման գործընթացում։ Կան մի քանի մշտական ենթահանձնաժողովներ և հատուկ աշխատանքային խմբեր, որոնք ընդգրկում են արդյունաբերության մասնագիտացված ոլորտները և առաջացող խնդիրները։ Նրանք իրենց եզրակացությունների մասին հայտնում են լիագումար նիստերում։ Ենթահանձնաժողովները և աշխատանքային խմբերը ներառում են Ամենօրյա գործունեությունն իրականացվում է քարտուղարությունը, որը նշանակվում է անդամների կողմից։
Միջոցառումներ
Էլեկտրոնային փողերի ասոցիացիայի և նրա ենթահանձնաժողովների անդամները ամեն ամիս հանդիպում են Լոնդոնում։ Բացի այդ, EMA-ն կազմակերպում է սեմինարներ և կոնֆերանսներ։
Ազնաևո (գյուղ, Իշիմբայսկի շրջան)
Ազնաևո (Азнаево, Аҙнай), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 294 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Սարգիս Խաչատրյան
Սարգիս Համբարձումի Խաչատրյան, հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Կենսագրություն
1942 թվականի հունվարին Սարգիսը զորակոչվել է կարմիր բանակ։ Նրա զինվորական ծառայությունն սկսվել է Հեռավորարևելյան կարմրադրոշ բանակի 105-րդ հրաձգային դիվիզիայի 130-րդ գնդում։ Սովորել է Վլադիմիրի տանկային ուսումնարանում։ Ուսումնարանն ավարտելուց հետո նրան շնորհվել է կրտսեր լեյտենանտի կոչում։ Մասնակցել է Բորիսով, Մինսկ քաղաքների ազատագրմանը։ Ցուցաբերած արիության համար լեյտենանտ Խաչատրյանը պարգևատրվել է «Մարտական ծառայությունների համար» մեդալով։ Մասնակցել է նաև Վարշավայի ազատագրման մարտերին, պարգևատրվել է «Խիզախության համար» մեդալով։ Վիսլա գետի անցման ժամանակ հրամանատարության առաջադրանքն օրինակելիորեն կատարելու համար Խաչատրյանը պարգևատրվել է Կարմիր աստղի շքանշանով։ Շտետին քաղաքի գրավման, Օդերի անցման ընթացքում համառ մարտերում խիզախություն ցուցաբերելու համար արժանացել է Հայրենական պատերազմի 2-րդ աստիճանի շքանշանի և գերագույն գլխավոր հրամանատարի շնորհակալությանը։ Բեռլինի գրավման ժամանակ կատարած սխրանքի համար հրամանատարությունը Խաչատրյանին պարգևատրել է Փառքի 3-րդ աստիճանի շքանշանով ։
Հաղթանակից հետո լեյտենանտ Խաչատրյանը զորացրվել է բանակից և նորից մանկավարժական աշխատանքի է անցել հայրենի Զովաբեր գյուղում։ Թոշակի անցնելուց հետո էլ շարունակել է մանկավարժական գործունեությունը ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Փառքի շքանշանի ասպետներ Կատեգորիա:Զովաբեր գյուղում ծնվածներ
Ֆրոլովկա (Ռոստովի մարզ)
Ֆրոլովկա (Фроловка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տիտովսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր
Իրբիստու
Իրբիստու (Ирбисту), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոկուզեկ գետի ձախ ափով՝ 10 կմ հեռավորության վրա։ Գետի երկարությունը 46 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Կիլդինստրոյ
Կիլդինստրոյ (Кильдинстрой), քաղաքատիպ ավան Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 2063 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1936 թվականին հիմնադրված բնակավայրեր Կատեգորիա:Ռուսաստանի Մուրմանսկի մարզի Կոլսկի շրջանի բնակավայրեր
Մագնիտնայա
Մագնիտնայա (Магнитная), լեռ Հարավային Ուրալի արևելյան լանջին, Ռուսաստանի Դաշնության Չելյաբինսկի մարզում։ Բարձրությունը՝ 616 մ։ Մագնիսական երկաթահանքի խոշոր հանքավայր է։ Այստեղ կառուցվել է մետալուրգիական խոշոր կոմբինատ և Մագնիտոգորսկ քաղաքը։
Ծանոթագրություններ
Կատեգորիա:Ռուսաստանի լեռներ
Նովայա Սուլկովկա
Նովայա Սուլկովկա (Нова Сулківка), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1404 թվականին։
2001 թվականի տվյալներով Նովայա Սուլկովկա գյուղում բնակվում էր 61 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 135,56 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Խմելնիկի շրջանի բնակավայրեր Կատեգորիա:Ուկրաինայի գյուղեր Կատեգորիա:1404 թվականին հիմնադրված բնակավայրեր
Սյուսկյույանյոկի
Սյուսկյույանյոկի (Сюскюянйоки), գետ Ռուսաստանում, հոսում է Կարելական ինքնավար հանրապետությունում և Պիտկյարանտսկի շրջանում։ Թափվում է Լադոժսկի լիճ։ Գետի երկարությունը 33 կմ է, ավազանի տարածքը 477 կմ2։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Տանյուգ
Տանյուգ (սերբերեն՝ Tanjug/ Танјуг), ինֆորմացիոն գործակալություն Սերբիայում։
Հիմնվել է 1943 թվականին, Ցայցե քաղաքում։ 1944 թվականից գտնվում է Բելգրադում։
Կատեգորիա:Գործակալություններ
Դրուժնոե (գյուղ, Մալինի շրջան)
Դրուժնոե (Дружне), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1938 թվականին։
2001 թվականի տվյալներով Դրուժնոե գյուղում բնակվում էր 30 մարդ։ Բնակավայրը զբաղեցնում է 0,423 կմ² տարածք։ Բնակչության խտությունը կազմում էր 70,92 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Մալինի շրջանի բնակավայրեր Կատեգորիա:Ուկրաինայի գյուղեր Կատեգորիա:1938 թվականին հիմնադրված բնակավայրեր
Թաուերի արքայազններ
Թաուերի արքայազններ՝ Էդուարդ V (1470 թվականի նոյեմբերի 4-1483?) և նրա եղբայրը՝ Ռիչարդ Յորք (1473 թվականի օգոստոս 17-1483?), Անգլիայի թագավոր Էդուարդ IV-ի և Էլիզաբեթ Վուդվիլի որդիները։
Իրադարձություն
1483 թվականին անգլիական խորհրդարանը օրենք հրապարակեց, որը հայտնի է որպես ․ այն երկու արքայազններին հայտարարեց ապօրինի։ Անգլիայի թագավոր դարձած արքայազնների հորեղբայրը՝ Ռիչարդ IIIը, նրանց տեղավորեց այդ ժամանակ նախկին թագավորական նստավայր լոնդոնյան Թաուերում։ 1483 թվականի ամառվանից հետո արքայազնների մասին ոչ մի տեղեկություն չի եղել, նրանց հետագա ճակատագիրը հայտնի չէ։ Ենթադրվում է, որ նրանք մահացել են կամ սպանվել են Թաուերում։
1674 թվականին մատուռ տանող աստիճանների տակ գտնվող Սպիտակ աշտարակում վերանորոգման աշխատանքների ժամանակ երկու մանկական կմախք է հայտնաբերվել։ Այդ ժամանակ դրանք համարել են երկու արքայազնների մնացորդները, և Չարլզ II-ը հրամայել է տեղափոխել Վեստմինստերյան աբբայություն։ 1933 թվականին գերեզմանը բացվել է՝ հույս ունենալով ժամանակակից գիտության օգնությամբ որոշել, թե պատկանե՞լ են արդյոք աճյունները արքայազններին, բայց պարզել չի հաջողվել երեխաների տարիքը և սեռը։
Սպանության վարկածներ
Ըստ մինչև վերջերս առավել տարածված վարկածի (այժմ այն ակտիվորեն վիճարկվում է)՝ արքայազնները սպանվել են Ռիչարդ III-ի հրամանով, ով ավելի վաղ հասել էր տղաներին անգլիական թագի նկատմամբ իրենց իրավունքից զրկելուն և նրանց գերի էր պահում Թաուերում։ Սպանության հետևում կարող էին կանգնել նաև Ռիչարդին ծառայության մեջ նվիրված ասպետ սըր Ջեյմս Տիրրելլը, որը 1502 թվականին կտտանքների տակ խոստովանել է արքայազնների սպանությունը, և Ռիչարդի աջ ձեռք՝ դուքս Բեքինգհեմը։ Կա նաև վարկած, որ արքայազնները սպանվել են 1485 թվականից հետո Հենրի VII-ի հրամանով, որը որպես անգլիական միապետ, հանուն իր լեգիտիմության մեծացման, ամուսնացել է արքայազնների քրոջ՝ Էլիզաբեթ Յորքի հետ ։ Էլիզաբեթը կարող էր համարվել հոր՝ Էդուարդ IV-ի ժառանգորդը միայն եղբայրների՝ Էդուարդ V-ի և Ռիչարդ Յորքի մահվան դեպքում։
Թոմաս Մորը գրել է, որ Թաուերի գունդստաբլ Ռոբերտ Բրեքենբերին հրաժարվել է Ռիչարդ III-ի հրամանով սպանել արքայազններին, սակայն ավելի ուշ ենթարկվել է Թաուերի բանալիները Ջեյմս Տիրրելլին հանձնելու հրամանին, ով էլ կազմակերպել է սպանությունը։ Տիրրելլի երկու հպատակները՝ Մայլզ Ֆորեստը և Ջոն Դայթոնը, բարձերով խեղդամահ են արել քնած արքայազններին։ Ըստ Մորի՝ սպանությունը տեղի է ունեցել 1483 թվականի օգոստոսին կամ սեպտեմբերին։
Գրականության մեջ
Շեքսպիրի «Ռիչարդ III» պիեսում արքայազնների սպանության ետևում կանգնած են թագավոր Ռիչարդն ու Ջեյմս Տիրրելլը։
Կիր Բուլիչովի «Արքայազնները աշտարակում» վեպում արքայազնները ողջ են մնացել և գլխավոր հերոսուհու հետևից գնացել են ապագա։
Հղումներ
Կատեգորիա:Անգլիայի արքայազններ
Արճրա
Արճրա, գյուղ Արևմտյան Հայաստանում, Վանի վիլայեթի Արճեշի գավառակում կամ Արծկեի գավառակում։ Գտնվում էր Վանա լճի հյուսիսային ափին, Արճեշ քաղաքից 32-33 կմ արևելք, Արկե քաղաքից 30 կմ արևելք։
Պատմություն
1915 թվականի Մեծ եղեռնի ժամանակ բնակչությունը ենթարվեց զանգվածային կոտորածի, իսկ գյուղն ավերվեց ու ամայացավ։
Բնակչություն
1909 թվականին ուներ 74 տուն՝ 477 հայ բնակիչով։
Տնտեսություն
Բնակիչները զբաղվում էին երկրագործությամբ, այգեգործությամբ, անասնապահությամբ, մասամբ՝ մեղվաբուծությամբ։
Պատմամշակութային կառույցներ
Արճրան ուներ հայկական եկեղեցի։
Կրթություն
Գյուղում գործում էր նախակրթական վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
(1817) Կատանգա
(1817) Կատանգա (Katanga), աստերոիդ աստերոիդների հիմնական գոտում։ Հայտնաբերվել է 1939 թվականի հունիսի 20-ին Սիրիլ Ջեքսոնի կողմից Յոհանեսբուրգում ։
Միջին հեռավորությունը Արեգակից կազմում է 2,370724 ա. մ., առավելագույնը մոտենում է 1,9145 ա. մ. հեռավորության վրա և հեռանում 2,827 ա. մ. ։ Արեգակի շուրջ մեկ ամբողջական պտույտ է կատարում 1333,28 երկրային օրվա ընթացքում, իր ուղեծրով շարժվելով միջինում 0,270012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,72° անկյուն։
Անհանգստանալով Բոյի համար
«Անհանգստանալով Բոյի համար» (Worried About the Boy), անգլիացի ռեժիսոր Ջուլիանա Ջարոլդի հեռուստատեսային դրաման Ջորջ Օ.Դաուդի կյանքի մասին, ով ավելի հայտնի է որպես Բոյ Ջորջ ։
Սյուժե
Անգլիա, 1980 թվականների սկիզբ։ Ջորջը վիճում է ծնողների հետ, որոնք չեն ընդունում նրա տարօրինակ արտաքին տեսքն ու սերը կանացի հագուստի ու կոսմետիկայի հանդեպ։ Նա հեռանում է տնից ու բնակարան վարձում իր ընկեր Պիտերի հետ, ով սկսում է անվանել ինքն իրեն Մերիլին ու փորձում է նմանվել Մերիլին Մոնրոյին Գիշերային ակումբում Ջորջը հանդիպում է Կիրկ Բրենդանին ու միանգամից սիրահարվում։ Կիրկի շնորհիվ Ջորջը ծանոթանում է տեղի երաժիշտների հետ, այդ թվում նաև թմբկահար Ջոն Մոսի հետ։ Այդ պահից երիտասարդն որոշում է սկսել երաժշտական կարիերա։ Նա հասնում է գլխապտույտ հաջողության։ Լրագրողները սկսում են գրել նրա թմրանյութերից կախվածության մասին։ Բայց դա միայն Ջորջի կարիերայի սկիզբն է, ով հետագայում կդառնա հայտնի Բոյ Ջորջ։
Ծանոթագրություններ
Կատեգորիա:Անգլերեն ֆիլմեր Կատեգորիա:Անգլիայում նկարահանված ֆիլմեր Կատեգորիա:Կենսագրական ֆիլմեր Կատեգորիա:Դրամա ֆիլմեր Կատեգորիա:2010 ֆիլմեր Կատեգորիա:Բրիտանական ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2010-ականների կենսագրական դրամա ֆիլմեր
(9700) Պիչ
(9700) Պիչ (Paech), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,190609 ա. մ., առավելագույնը մոտենում է 1,8277 ա. մ. հեռավորության վրա և հեռանում 2,5535 ա. մ. ։ Արեգակի շուրջ մեկ ամբողջական պտույտ է կատարում 1184,26 երկրային օրվա ընթացքում, իր ուղեծրով շարժվելով միջինում 0,303988 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,24° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ամենաերկար ծղոտիկը
«Ամենաերկար ծղոտիկը» («Самая длинная соломинка»), ռեժիսոր Ձիդրա Ռիտենբերգայի գեղարվեստական ֆիլմը, որը նկարահանվել է Ռիգայի կինոստուդիայում 1982 թվականին ։
Սյուժե
Առաջին հետպատերազմյան տարին։ Մի փոքրիկ քաղաքում հայտնվում է անծանոթ, որը համառորեն փորձում է գտնել իրեն ծանոթ մի մարդու, որը կոչվում է Աղվես։ Շուտով նա գտնում է զգուշավոր կոնսպիրատոր Ֆրանցիսկոսի կողմից ղեկավարվող ընդհատակայիններին և պատմում իր հայտնվելու պատճառների մասին։
Երիտասարդի խոսքով՝ ինքը կատարում է արտասահման փախչելուց առաջ ընդտանեկան զարդերը թաքցրած տիկին Ամուրսկայայի հանձնարարությունը։ Միաժամանակ նա ակնարկում է, որ դիմադրության մասնակիցների հետ բանակցելու լիազորություն ունի և երկար սպասված էմիսար է օտարերկրյա հատուկ ծառայություններից։
Ինքը՝ Ֆրանցիսկոսը, հակված չէ վստահել խորհրդավոր կապավորին։ Նա տեղեկություններ ունի, որ նոր ժամանածը կասկածելիորեն նման է չորս տարի առաջ ֆաշիստների կողմից սպանված բժիշկ Յուրիս Վիլկսի որդուն։
Ծանոթագրություններ
Կատեգորիա:Խորհրդային ֆիլմեր Կատեգորիա:1982 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային արկածային ֆիլմեր Կատեգորիա:Խորհրդային դրամա ֆիլմեր Կատեգորիա:Ռիգայի կինոստուդիայի ֆիլմեր
Հյուսիսը Հարավի դեմ
«Հյուսիսը Հարավի դեմ» (ֆր. Nord contre Sud), ֆրանսիացի գրող Ժյուլ Վեռնի արկածային վեպը, որը մտնում է «Անսովոր ճանապարհորդություններ» շարքի մեջ։ Գրվել է 1887 թվականին։
Հրատարակում
Վեպի առաջին հրատարակումը կայացել է Էտցելի «Magasin d’Éducation et de Récréation» ամսագրում՝ 1887 թվականի հունվարի 1-ից մինչև դեկտեմբերի 1-ը։ Առանձին հրատարակությամբ սկզբնապես լույս է տեսել երկու գրքով՝ առաջինը 1887 թվականի մայիսի 26-ին, իսկ երկրորդը՝ նույն թվականի նոյեմբերի 14-ին ։
1887 թվականի նոյեմբերի 17-ին լույս է տեսել վեպի պատկերազարդ հրատարակումը (Լեոն Բենետի 85 պատկերազարդումներով)։ Դա «Անսովոր ճանապարհորդություններ»–ի քսաներկուերորդ «երկակի» հատորն էր։
Սյուժե
Գրքի գործողությունները տեղի են ունենում Ֆլորիդայում՝ Քաղաքացիական պատերազմի ժամանակ։
Բովանդակություն
Գիրքը բաժանված է երկու մասի և երեսունմեկ գլուխների ։
Ծանոթագրություններ
Կատեգորիա:1877 վեպեր Կատեգորիա:Ֆրանսերեն վեպեր
Խերսոնի (Միլլերովսկի շրջան)
Խերսոնի (Херсоны), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վոլոշինսկի գյուղական համայնքի կազմի մեջ։
Արտաքին հղումներ
Կատեգորիա:Ռոստովի մարզի Միլլերովսկի շրջանի բնակավայրեր Կատեգորիա:Ռուսաստանի խուտորներ
Աստերոիդների ցանկ (283801-283900)
Աստերոիդների ցանկ (283701-283800) * Աստերոիդների ցանկ * Աստերոիդների ցանկ (283901-284000)
Հեպատոզ
Հեպատոզներ, լյարդի հիվանդությունների խումբ, որոնք հիմնված են լյարդի բջիջներում նյութափոխանակության խանգարումների (հեպատոցիտների) և լյարդի բջիջներում դիստրոֆիկ փոփոխությունների զարգացման վրա։ Ընդ որում, բորբոքային երևույթները բացակայում են, կամ թույլ են արտահայտված։
Դասակարգումը
Կան ճարպային և պիգմենտային հեպատոզներ, որոնք ունեն սուր և քրոնիկ (ավելի հաճախ) ընթացք։ Ամենատարածված հեպատոզը քրոնիկ ստեատոհեպատոզն է (հոմանիշներ՝ ճարպային հեպատոզ, լյարդի ճարպային ներթափանցում, լյարդի ճարպային դիստրոֆիա)։
Ճարպային հեպատոզ
Ստեատոհեպատոզը դա լյարդի հիվանդություն է, որն ուղեկցվում է լյարդի բջիջների ճարպակալմամբ։ Լյարդի բջիջներում ճարպակալման պատճառները ամենից հաճախ սննդի մեջ ճարպերի և ածխաջրերի ավելցուկն են կամ արյան մեջ դրանց չափազանց մեծ կուտակումները`կապված տարբեր նյութափոխանակության խանգարումների, նյութափոխանակության համախտանիշի, էնդոկրին հիվանդությունների, լյարդի համար թունավոր նյութերի ազդեցության, ներառյալ ալկոհոլի և հեպատոտոքսիկ դեղերի պատճառով։
Կլինիկական դրսևորումները
Քրոնիկ հեպատոզի կլինիկական դրսևորումները նախնական փուլերում սովորաբար նվազագույն են, ապա տեղի է ունենում լյարդի անբավարարության երևույթների աստիճանական աճ։ Ժամանակի ընթացքում, հաճախ տարիներ կամ նույնիսկ տասնամյակներ, մարդը կարող է զգալ առողջության հետ կապված խնդիրներ, ինչպիսիք են.
Ախտորոշում
Համակարգչային տոմոգրաֆիան բացահայտում է, տարբեր աստիճանի, դենսիտոմետրիկ ցուցանիշների արտահայտված ցրված նվազում (55 HU-ից ցածր, երբեմն մինչև ճարպի խտությանը համապատասխանող բացասական արժեքներ), որպես կանոն, նշվում է օրգանների չափի աճ։ Հնարավոր է նույնականացնել ճարպային ներթափանցման սահմանափակ տարածքները, որոնք շրջապատված են լյարդի անփոփոխ հյուսվածքով։ Ավելի հաճախ ճարպերի ներթափանցումը նկատվում է S4 լյարդի մեջ, ունի բավականին հավասարաչափ, ուղիղ ուրվագիծ, ճարպերով ներթափանցված հյուսվածքում արյան անոթների ընթացքը չի փոխվում, բացակայում է զանգվածային ազդեցությունը (ծավալային ազդեցությունը շրջակա կառույցների վրա)։
Արյան քննության միջոցով։ Բժիշկը կարող է պարզել, որ լյարդի ֆերմենտները նորմայից բարձր են։ Սա չի հաստատում լյարդի ճարպակալման ախտորոշումը։ Այնուամենայնիվ, սա կարող է ազդանշան լինել հետագա հետազոտությունների համար, որոնք անհրաժեշտ են բորբոքման պատճառները պարզելու համար ։
Լյարդի բիոպսիա։ Լյարդի հիվանդության վերջնական ախտորոշումը կարող է հաստատվել միայն լյարդի բիոպսիայով։ Օգտագործելով ասեղ, որը որովայնի պատի միջոցով լյարդի մեջ է մուտք գործում, ձեռք է բերվում հյուսվածքի մի կտոր, որը վերլուծվում է մանրադիտակի տակ ։
Ախտորոշումներ, որոնց դեպքում պետք է ստուգել լյարդը։
Երբ դիմե՞լ բժշկական օգնության
Քանի որ լյարդի ճարպային հիվանդությունը շատ դեպքերում առանց ախտանշանների է, մինչև լյարդի բորբոքում տեղի չի ունենում, ախտորոշումը հաճախ կատարվում է պատահականորեն։ Գործնականում բժիշկը կարող է նկատել մի փոքր ընդլայնված լյարդ՝ սովորական ֆիզիկական բժշկական հետազոտության ընթացքում։ Նաև արյան ստուգումը (վերլուծությունը) կարող է ցույց տալ մեղմ շեղումներ լյարդի գործունեության մեջ։
Բուժում
2018 թվականի ուսումնասիրությունը ցույց է տալիս, որ կետոդիետան շատ արդյունավետ է լյարդի ճարպակալման դեմ պայքարում  ։
Կանխատեսում
Վնասող գործոնի գործողությունը բացառելու և ժամանակին բուժվելու դեպքում հնարավոր է առողջացում, սակայն հեպատոզը առանձին դեպքերում կարող է վերածվել քրոնիկ հեպատիտի և ցիռոզի։
Հղիության ընթացքում հիվանդության ծանր ձևը կարող է հանգեցնել պտղի հիպոքսիայի և վաղաժամ ծննդաբերության։
Գրականություն
Կատեգորիա:Հիվանդություններ այբբենական կարգով Կատեգորիա:Լյարդի հիվանդություններ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Pages with unreviewed translations
Տագանուռգա
Տագանուռգա (Taganurga), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 57 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կոլգա-Յաանի շրջանի բնակավայրեր Կատեգորիա:Էստոնիայի գյուղեր
Ազնալկինո
Ազնալկինո (Азналкино, Аҙналы), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 508 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Թալես Միլեթացի
Թալես Միլեթացի (Θαλῆς ὁ Μιλήσιος, ), հին հույն փիլիսոփա, մաթեմատիկոս, տոմարագետ, աստղագետ, ճարտարապետ։ Թալեսը համարվում է հունական յոթ իմաստուններից մեկը։ Արիստոտելը նրան համարում է հույն առաջին փիլիսոփան ։ Ընդունված է Թալեսին պատմականորեն համարել առաջին անհատը, ով զբաղվել է գիտական փիլիսոփայությամբ ։ Հաճախ նրան անվանում են գիտության հայր ։ Թալեսը՝ որպես ժամանակակից գիտության նախակարապետ, բեկումնային քայլ է կատարել, երբ բնության առարկաներն ու երևույթները բացատրելիս առասպելաբանությանը դիմելու փոխարեն օգտագործել է բնագիտական տեսություններ ու վարկածներ։ Նա մատերիայի նախասկիզբ համարել է ջուրը :
Ծնվել է Միլեթոս քաղաքում։ Թալեսը Միլեթյան դպրոցի առաջին փիլիսոփա-գիտնականն է, առաջին մաթեմատիկոսն ու բնագետը։ Նա եղել է իր ժամանակի ամենախոշոր մարդը, միաժամանակ զբաղվել է առևտրով, եղել է հայտնի վաճառական, քաղաքական խոշոր գործիչ, ճարտարապետ, աստղաբաշխ, ճանապարհորդել է զանազան քաղաքներ, դեպի Եգիպտոս, որտեղ զբաղվել է Նեղոսի հեղեղումների ուսումնասիրությամբ։ Վերադառնալով Միլեթոս իրեն նվիրում է գիտական զբաղմունքի մինչև խոր ծերություն։
Մաթեմատիկայում Թալեսը կիրառել է երկրաչափությունը բուրգերի բարձրությունը, ափից նավերի հեռավորությունը հաշվարկելու համար։ Նա համարվում է առաջին մարդը, ով գործադրել է դեդուկտիվ դատողությունը երկրաչափության մեջ, դուրս բերել այսպես կոչված՝ Թալեսի թեորեմի չորս հետևությունները։ Նա առաջին մարդն է, ում մաթեմատկական հայտնագործություն է վերագրվում։
Արտաքին հղումներ
Կատեգորիա:Անտիկ դարաշրջանի հույն փիլիսոփաներ Կատեգորիա:Հին Հունաստանի մաթեմատիկոսներ Կատեգորիա:Անտիկ դարաշրջանի հույն աստղագետներ Կատեգորիա:Անտիկ դարաշրջանի հույն տոմարագետներ Կատեգորիա:Անտիկ դարաշրջանի հույն ճարտարապետներ Կատեգորիա:Մ.թ.ա. 6-րդ դարի փիլիսոփաներ Կատեգորիա:Մաթեմատիկոսներ այբբենական կարգով Կատեգորիա:Նախասոկրատեսյան փիլիսոփաներ Կատեգորիա:Հին միլեթացիներ Կատեգորիա:Հին հոնիացի փիլիսոփաներ
Կիլեևո (գյուղ, Բակալինսկի շրջան)
Կիլեևո (Килеево, Киләй), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 575 մարդ։
Անրակի կոտրվածք
Անրակի կոտրվածք, անրակի՝ վերին վերջույթն իրանին կապող ոսկրի կոտրվածք՝ անատոմիական ամբողջականության խախտում ։ Հաճախ հանդիպող ախտանիշներից են՝ ցավը կոտրվածքի շրջանում, վնասվածքի կողմում ձեռքի ֆունկցիայի խանգարումն ու նվազումը ։ Անրակի կոտրվածքի դեպքում կարող են առաջանալ հետևյալ բարդությունները. պնևմոթորաքս (թոքը շրջապատող թոքամզային խոռոչում օդի կուտակում), վնասվածքի շրջանում նյարդերի կամ արյունատար անոթների վնասում, վերջույթի դեֆորմացիա ։
Հաճախ այն առաջանում է ուսի կամ տարածած ձեռքի վրա վայր ընկնելու հետևանքով կամ ուղղակիորեն հասցված տրավմայի արդյունքում ։ Անրակի կոտրվածք կարող է նաև առաջանալ ծննդաբերության ժամանակ (ծնվելիս պտղի մոտ) ։ Ամենից հաճախ կոտրվածքի մեջ է ընդգրկվում անրակի միջին հատվածը ։ Ախտորոշումը, որպես օրենք, հիմնվում է ախտանիշների և ռենտգեն հետազոտության արդյունքների վրա ։
Որպես օրենք՝ անրակի կոտրվածքները բուժում են ձեռքը մեկ կամ երկու շաբաթով կախակալ կապով ֆիքսման միջոցով ։ Օգտակար կարող է լինել նաև ցավազրկող դեղորայքի կիրառումը, օրինակ՝ պարացետամոլ (ացետամինոֆեն) ։ Ոսկրի նորմալ ամրության վերականգնման համար կարող է պահանջվել մինչև 5 ամիս ։ Որոշ դեպքերում հնարավոր է, որ ցուցված լինի վիրահատական միջամտություն, օրինակ՝ եթե կա բաց կոտրվածք, նյարդերի կամ արյունատար անոթների վնասում, կամ անրակի՝ 1.5 սմ֊ից ավել կարճացում՝ պացիենտի երիտասարդ տարիքի դեպքում ։
Առավել հաճախ անրակի կոտրվածքները հանդիպում են 25 տարեկանից ցածր և 70 տարեկանից բարձր անձանց մոտ ։ Երիտասարդների շրջանում առավել հաճախ հանդիպում են արական սեռի մոտ ։ Մեծահասակների մոտ անրակի կոտրվածքները կազմում են բոլոր կոտրվածքների 5%֊ը, իսկ երեխաների մոտ՝ 13%-ը  ։
Վնասվածքի առաջացման մեխանիզմ
Կորտվածքի ամնահաճախ հանդիպող տեսակն առաջանում է, երբ հորիզոնական դիրքով ընկնում են ուսի վրա կամ երբ ձեռքը տարածած դիրքով է լինում։ Կոտրվածք կարող է առաջանալ նաև անրակի վրա ուղղակի հարվածի հետևանքով։ Դեպքերի մեծամասնությունում ուղղակի հարվածը լինում է ոսկրի կողմնային մասից դեպի միջային կողմը։ Անրակի կոտրվածքում ընդգրկված մկաններն են՝ դելտայաձև, սեղանարդաձև, ենթաանրակային, կրծոսկրաանրակապտկաձևային, կրծոսկրակորճային մկանները և մեծ կրծքամկանը։ Ընդգրկված են նաև կոնաձև և սեղանարդաձև կապանները։ Անրակի կոտրվածք հաճախ առաջանում է ավտովթարների, հեծանվային վթարների (հատկապես լեռնային հեծանվասպորտում) ժամանակ, կամ որոշ կոնտակտային մարզաձևերում, օրինակ՝ ֆուտբոլ, ռեգբի, հարլինգ, ըմբշամարտ։
Կոտրվածքն առավել հաճախ առաջանում է անրակի երկարության միջին երրորդականում, որն անրակի ամենաթույլ տեղամասն է։ սեղանարդաձև մկանն անընդունակ է դառնում իր տեղում պահելու կողմնային ոսկրաբեկորը, ու վերջինս բազկի ծանրության տակ իջնում է և ուժեղ առբերիչ մկանների (հատկապես մեծ կրծքամկանի) կողմից հրվում միջայնորեն և առաջ, այսպիսով ուսը կախված դիրք է ստանում։ Բազկի առբերիչների ազդեցությամբ ոսկրաբեկորները կարող են շեղվել և տեղաշարժվել միմյանց նկատմամբ։ Մարմնի կենտրոնին մոտ ոսկրաբեկորը (անրակի միջային հատված) կրծոսկրաանրակապտկաձևային մկանի կողմից ձգվում և թեքվում է դեպի վերև։ Անրակի կոտրվածքների առավել հակված են երեխաները։ Բարդ ծննդաբերություններից հետո անրակի կոտրվածքներ հաճախ հանդիպում են նորածինների մոտ։
Անատոմիա
Անրակը ուսագոտու ոսկր է, որը կապում է իրանը վերին վերջույթին։ Զույգ անրակները տեղակայված են կրծքավանդակի առաջային վերին մասի յուրաքանչյուր կողմում, առաջին կողերի վերևում։ Անրակի միջային ծայրը հոդավորվում է կրծոսկրի կոթի հետ և ամրանում կրծոսկր-անրակային հոդի ֆիբրոզ պատիճի, հոդային դիսկի և միջանրակային կապանի հետ։ Կողմնային ծայրը միացում է կազմում թիակի ուսելունի հետ. այս հոդավորումը կոչվում է անրակաուսելունային հոդ։ Անրակն ունի թեթևակի S-աձև ծռվածություն. այն ծռված է կրծոսկրային ծայրից կողմնայնորեն և առաջայնորեն՝ իր երկարության մոտավորապես կեսի չափով, և հետին կողմից ձևավորում է ծռվածություն դեպի թիակի ուսելունը։
Ախտորոշում
Անրակի կոտրվածքի առկայությունը ճշտելու հիմնական մեթոդը անրակի ռենտգեն հետազոտությունն է, որի միջոցով նաև հնարավոր է պարզել կոտրվածքի տեսակը և վնասվածքի չափը։ Նախկինում ռենտգեն պատկերներ էին արվում երկու անրակներից՝ համեմատելու նպատակով։ Ոսկրի ռենտգեն նկաները ստանում են սովորաբար մոտ ~15° անկյան տակ՝ դեպի թեքությունը ֆրոնտալ ուղղվածությամբ։ Ավելի ծանր դեպքերում կատարվում է համակարգչային կամ մագնիսառեզոնանսային շերտագրություն։ Սակայն, երեխաների դեպքում նույնապես ճշգրիտ կարող է լինել նաև ուլտրաձայնային ախտորոշման ստանդարտ մեթոդը ։
Բուժում
Ցավը թեթևացնելու նպատակով կարող է նշանակվել դեղորայք։ Եթե կոտրված ոսկրաբեկորը դուրս է գալիս մաշկի միջով և առաջացնում բաց կոտրվածք, կարող են նաև կիրառվել հակաբիոտիկներ և հակափայտացման պատվաստանյութ։ Սակայն, անրակի բաց կոտրվածքները շատ հազվադեպ են հանդիպում ։ Սովորաբար անրակի կոտրվածքները բուժվում են առանց վիրահատական միջամտության. վիրահատություն կատարվում է ծանր դեպքերում։
Ոչ վիրահատական բուժում
Սովորաբար ձեռքը ֆիքսվում է արտաքին անշարժամամբ՝ հոդը կայուն պահելու և հետագա վնասման ռիսկը նվազեցնելու նպատակով։ Ֆիքսման երկու ամենահաճախ հանդիպող տեսակներն են՝ 8-աձևը, որի դեպքում ուսերի շուրջ փաթաթմամն ուսերը պահվում են դեպի հետ, և պարզ անշարժացումը, որն անվանվում է “collar 'n' cuff”: Առաջնային ցուցումը ցավի թեթևացումն է։ Ըստ երևույթին՝ նշված անշարժացման 2 մեթոդներն էլ հավասարապես արդյունավետ են անրակի կոտրվածքների բուժման գործում, սակայն 8֊աձև անշարժացման դեպքում պացիենտների գոհունակությունն ավելի ցածր է։ Այնուամենայնիվ, անշարժացման այս երկու տեսակների ֆունկցիոնալ արդյունքների միջև որևէ տարբերություն չի հայտնաբերվել ։
Առանց մեծ տեղաշարժի պարզ կոտրվածքների դեպքում ներկայիս մոտեցումները սովորաբար ենթադրում են կախակալ կապով ֆիքսում, ցավազրկում, և թույլ է տրվում ոսկրին ինքնուրույն վերականգնվել և սերտաճել։ Վերականգնման գործընթացը հարկ եղած դեպքում ստուգվում է շաբաթը մեկ կատարվող ռենտգեն հետազոտությամբ։ Վիրահատություն կատարվում է 5–10% դեպքերում։ Սակայն, անրակի մետաֆիզային կոտրվածք ունեցող 2144 պացիենտներից ստացված տվյալների հիման վրա կատարված մետա֊անալիզի արդյունքներով խորհուրդ է տրվում անրակի դիաֆիզային կոտրվածքի ժամանակ ոսկրաբեկորների ամբողջական տեղաշարժի դեպքում կատարել վաղ ֆիքսում հարթակով, եթե խոսքն ակտիվ մեծահասակ պացիենտների մասին է ։
Եթե կոտրվածքն անրակի կողմնային հատվածում է, չսերտաճման ռիսկն ավելի մեծ է, քան դիաֆիզային կոտրվածքնրի դեպքում ։
Վիրահատական բուժում
Անրակի միջին երրորդականում կոտրվածքների դեպքում իրականացվող վիրահատական միջամտությունների համեմատական տվյալները դեռևս քիչ են (2015 թվականի դրությամբ) ։
Վիահատական միջամտությունը դիտարկվում է, երբ առկա է հետևյալ վիճակներից մեկը կամ մի քանիսը.
Տեսանելի անրակային կոտրվածքի դեպքում, եթե չի իրականացվում վիրահատական բուժում, հաճախ խախտվում է ոսկրի ձևի շարունակականությունը։ Հաճախ վիրահատական միջամտությամբ հարկ է լինում կատարել ոսկրաբեկորների բաց համադրում և մետաղական օստեոսինթեզ (ներքին ֆիքսացիա) հարթակով, որի դեպքում ոսկրի վերին ասպեկտին մի քանի պտուտակների միջոցով ամրացվում է անատոմիական ձև ունեցող տիտանե կամ պողպատե հարթակ։ Որոշ դեպքերում բուժման ավարտից հետո հարթակը հեռացվում է՝ անհարմարավետությունից, հյուսվածքների վնասումից, օստեոլիզից կամ ենթաուսելունային իմփինջմենթից խուսափելու նպատակով։ Սա հատկապես կարևոր է, եթե կիրառվել է հատուկ տեսակի ֆիքսող հարթակ, որը կոչվում է կարթավոր հարթակ (hook plate) ։ Եթե կիրառվել է անատոմիական հարթակ, ապա դրա հեռացումը դիտվում է որպես ոչ պարտադիր միջամտություն, որի կարիքը հազվադեպ է լինում։ Հարթակով ֆիքսման ալտերնատիվ տարբերակ է էլաստիկ TEN ինտրամեդուլյար մեխերի կիրառումը։ Վերջիններս իմպլանտացվում են անրակի ոսկրային կանալի մեջ՝ ներսից ապահովելով ոսկրի կայունությունը։ Վիրահատական միջամտության տիպիկ բարդություններն են՝ վարակը, վիրահատական կտրվածքից դիստալ նյարդաբանական ախտանիշները (որոնք երբեմն դիտվում են ոչ միայն ուսագոտում, այլև վերին ազատ վերջույթում) և ոսկրի չսերտաճումը (երբ ոսկրաբեկորները չեն կարողանում պատշաճ կերպով միանալ միմյանց և վերականգնվել)։
Կանխատեսում
Լավացման համար պահանջվող ժամանակը տարբեր է՝ կախված տարիքից, ընդհանուր առողջական վիճակից, կոտրվածքի տեղից, ինչպես նաև ոսկրաբեկորների տեղաշարժից։ Մեծահասակների դեպքում կախակալ կապով մեկ կամ մի քանի շաբաթ տևողությամբ անշարժացումը սովորաբար բավարար է, որպեսզի ցավը վերանա և ոսկրերն ու փափուկ հյուսվածքները որոշ չափով արդեն վերականգնված լինեն։ Դեռահասների դեպքում այս լավացումը տեղի է ունենում փոքր֊ինչ ավելի արագ, միչդեռ երեխաների դեպքում պահանջվում է 2 շաբաթ։ Լավացման ժամանակ բժիշկը պացիենտներին կարող է թույլ տալ հեռացնել կախակալ կապը և կատարել պասիվ ճոճանակային շարժման վարժություններ՝ արմնկային և ուսային հոդերում ատրոֆիան կանխարգելելու համար, սակայն այս շարժումները սովորաբար նվազեցվում են մինչև ուղղահայաց հարթակից ընդամենը 15–20°։
Կոտրվածքի ծանրությունից կախված՝ պացիենտը կարող է արդեն սկսել օգտագործել ձեռքը. սակայն սա այն դեպքում, եթե շարժումները նրա համար հարմարավետ են և ցավ չեն պատճառում։ Վերջնական նպատակն այն է, որ հնարավոր լինի ձեռքն օգտագործել շարժումների ողջ ամպլիտուդով առանց ցավի, հետևաբար՝ եթե առաջանում է որևէ ցավ, ապա ավելի լավ է ավելի շատ ժանանակ հատկացնել վերականգնման համար։
Համաճարակաբանություն
Անրակի կոտրվածքը հանդիպում է տարեկան ամեն 100 000 մարդուց մոտավորապես 30-64֊ի մոտ։ Այն կազմում է բոլոր կոտրվածքների մոտավորապես 2.6–5.0%֊ը ։ Կոտրվածքի այս տեսակն առավել հաճախ հանդիպում է արական սեռի մոտ ։ Անրակի կոտրվածքների մոտ կեսը տեղի է ունենում 6 տարեկանից ցածր երեխաների մոտ, և այն ամենահաճախ հանդիպող կոտրվածքն է մանկաբուժության մեջ։ Կոտրվածքների կապակցությամբ հիվանդանոցներ դիմած բոլոր մարդկանց մոտավորապես 5%֊ն անրակի կոտրվածքներ են։ Անրակները մարդու ամենից հաճախ կոտրվող ոսկրերն են ։
Պատմություն
Հիպոկրատ, մ.թ.ա. 4-րդ դար"Երբ եղած է լինում [անրակի] կոտրվածք, հիվանդները մեծ նշանակություն են վերագրում դրան, քանի որ մտածում են, թե վնասն ավելին է քան իրականում կա, և բժիշկները մեծ ցավեր են պատճառում՝ փորձելով այն պատշաճ կերպով փաթաթել։ Սակայն քիչ ժամանակ անց հիվանդները, չունենալով ո՛չ ցավ, ո՛չ էլ որևէ խոչընդոտ իրենց քայլելուն կամ սնվելուն, դառնում են անփույթ, և բժիշկները, տեսնելով, որ չի լինում վնասված մասերի լավ տեսքն ապահովել, թողնում են իրենց այդ գործը և ափսոսանք չեն զգում հիվանդի բարձիթողի վիճակի համար, իսկ այդ ընթացքում արագորեն ձևավորվում է կոշտուկ"
Կմախքային վնասվածքների վարումը Հին Եգիպտոսում։ Անրակ.
Արտաքին հղումներ
Կատեգորիա:Վնասվածքներ
Շինոկ (Անույի վտակ)
Շինոկ  (Шинок), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Անույի գետի ափով՝ 291 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Խռնդատ հրաշալի
Խռնդատ հրաշալի, խլածաղկազգիների ընտանիքին պատկանող դեղաբույս։
Գաբրիելա Միստրալ
Լուսիլա Գոդոյ Ալկայագա, չիլիացի բանաստեղծուհի-դիվանագետ, մանկավարժ և հումանիստ, որը հայտնի է Գաբրիելա Միստրալ կեղծանվամբ։ Նա առաջին լատինաամերիկացի գրողն է, որ 1945 թվականին ստացել է Նոբելյան մրցանակ՝ «իր՝ հզոր հույզերից ոգեշնչված լիրիկական պոեզիայի համար, որը նրա անունը դարձրեց ամբողջ Լատինական Ամերիկայի իդեալիստական ձգտումների խորհրդանիշը»։ Միստրալի պոեմների հիմնական թեմաներն են բնությունը, սերը, դավաճանությունը, մայրական սերը, ցավն ու ապաքինումը, ճանապարհորդությունը և Լատինական Ամերիկայի ինքնությունը։ Նրա դիմանկարը պատկերված է չիլիական 5000 պեսո թղթադրամի վրա։
Խռնդատ հրաշալի
Նկարագրություն
Առանցքային արմատով, սպիտակավուն կամ դեղնավուն, կարճ, փափուկ մազիկներով ծածկված ցողունով, մեղրատու երկամյա խոտաբույս է։ Թևավոր կոթուններով, արմատամերձ տերևներն ունեն խոշոր, երկարավուն-նշտարաձև, սրածայր, ամբողջաեզր տերևաթիթեղներ։ Վերին ցողունային, սրածայր, սրտաձև-կլորավուն տերևներն ալիքաձև են։ Ստորին ցողունային տերևներն համեմատաբար փոքր են։ Հաստ, ամուր ճյուղերի վրա խիտ դասավորված ծաղիկների փնջերով ծաղկաբույլը հուրանաձև ողկույզ է։ 5 մասերի բաժանված բաժակաթերթիկներով խոշոր, հնգանդամ, դեղին ծաղիկներն ունեն նշտարաձև-ձվաձև ծաղկակիցներ։ 5 սպիտակ, թավով պատված, անհավասար առէջներով պսակը հիմքային մասում ունի կարճ խողովակ և 5 լայն բլթակավոր վերին մաս։ Խիտ, փափուկ մազիկներով ծածկված պտուղը երկարավուն-ձվաձև, բազմասերմ տուփիկ է ։